এ প্রসঙ্গে পলিসি রিসার্চ ইনস্টিটিউটের (পিআরআই) নির্বাহী পরিচালক আহসান এইচ মনসুর বাংলা ট্রিবিউনকে বলেন, ‘নিয়ম অনুযায়ী, যে সব রোহিঙ্গা বাংলাদেশে এসেছে, তাদের থাকা-খাওয়া চিকিৎসহ সব ধরনের প্রয়োজন মেটাতে অর্থের জোগান দেবে আন্তর্জাতিক অরগানাইজেনশন। জাতিসংঘ এ ব্যাপারে উদ্যোগ নেবে। ইউনিসেফও আছে।’ তিনি বলেন, ‘বাংলাদেশ সরকার তাদের সব খরচ মেটাবে না। তবে সরকার ইচ্ছে করলে কিছুটা ভার নিতে পারে। বিশ্বব্যাংক ইচ্ছে করলে বাংলাদেশকে এক্ষেত্রে অবকাঠামো নির্মাণসহ বিভিন্নভাবে সহায়তা দিতে পারে।’